Είδαμε την παράσταση "Φυλακισμένες" σε σκηνοθεσία Δημήτρη Καρατζιά στον Πολυχώρο Vault - kallitexnes.gr\nΕίδαμε την παράσταση “Φυλακισμένες” σε σκηνοθεσία Δημήτρη Καρατζιά στον Πολυχώρο Vault\nΟι "Φυλακισμένες" είναι μία ηθογραφία εποχής σκιαγραφώντας τη θέση της γυναίκας. Το μικρό, σκοτεινό, κρύο κελί της φυλακής μοιάζει σαν μικρογραφία της κοινωνίας όπου ζουν και δρουν διάφορες προσωπικότητες γυναικών. Η καθεμία έχει τη δική της ιστορία, κουβαλά τον προσωπικό της σταυρό. Όλες όμως αναζητούν την ελευθερία τους, που ενώ είναι αναφαίρετο δικαίωμα όλων των ανθρώπων, εξακολουθεί να παραμένει άπιαστο όνειρο για πολλούς.\nΝτίνα Καρρά — 17 Δεκεμβρίου 2017\nΕπιστροφή ξανά στο αγαπημένο μου Vault. Είναι ο φιλόξενος, δημιουργικός Πολυχώρος που αγκαλιάζει όλους τους ηθοποιούς, παρουσιάζει παραστάσεις – κοσμήματα για τα θεατρικά δρώμενα και σέβεται τον θεατρόφιλο. Αφορμή στάθηκαν αυτή τη φορά οι “Φυλακισμένες” των Ισπανών συγγραφέων Ignacio del Moral και Veronica Fernandez σε μετάφραση Μαρίας Χατζηεμμανουήλ και σκηνοθεσία Δημήτρη Καρατζιά. Περίμενα πώς και πώς τη συγκεκριμένη παράσταση, γιατί αφενός γνωρίζω από πρώτο χέρι πως τα έργα που παρουσιάζονται εκεί είναι εξαιρετικά και αφετέρου πως ποτέ δεν φεύγω απογοητευμένη. Αυτή τη φορά όμως, αυτό που αντίκρυσα, βίωσα, ένιωσα, κοινώνησα είναι μαγικό, πέρα από κάθε προσδοκία, μοναδικό και συγκλονιστικό!\nΙσπανία, τέλη δεκαετίας του ’40 με φόντο τη φρανκική δικτατορία ένα μοναστήρι κολαστήριο. Δέκα κρατούμενες σαν ρημαγμένα κορμιά, έρμαια των παθών και των λαθών τους. Καταδικασμένες σε θάνατο για παραπτώματα του παρελθόντος. Η πόρνη, η δολοφόνος, η κλέφτρα, η αναρχική, η κομμουνίστρια, η ψυχικά άρρωστη, η διανοητικά καθυστερημένη… όλες στιβαγμένες στον ίδιο χώρο και στην ίδια μοίρα. Κρύο, πείνα, δίψα, αρρώστιες, κακουχίες, ψυχοσωματική κακοποίηση, σκληρή δουλειά στην καθημερινότητά τους. Χαίρονται, γελάνε, ερωτεύονται, ονειρεύονται, ελπίζουν, προσεύχονται, ραδιουργούν, θυμώνουν, παραπονιούνται, τσακώνονται, απελπίζονται, κλαίνε, πονάνε, αλλά πάντα συμπαραστέκονται η μία στην άλλη. Υποκύπτουν στον δυνάστη, σέρνονται και εκλιπαρούν για λίγο αέρα. Δέκα κουρελιασμένες ψυχές που βράζουν στον καζάνι της ακολασίας και αναζητούν την ελευθερία τους. Μία θα είναι η τυχερή που θα κερδίσει αυτό το θείο δώρο από τον Επίσκοπο. Η χάρη που δίνεται κάθε δέκα χρόνια πλησιάζει και οι κρατούμενες είναι ετοιμοπόλεμες. Την ποθούν διακαώς, την έχουν ανάγκη, είναι το φως στο σκοτάδι τους, είναι το εισιτήριο για μία νέα αρχή στη ζωή τους, είναι η λύτρωσή τους! Αγώνας μεγάλος, ελπίδα, ανταγωνισμός, ένα απρόσμενο επισκεπτήριο, πολλά ένοχα μυστικά, αποκαλύψεις, εξομολογήσεις και ένα μακάβριο τέλος!\nΠρόκειται για την πιο άρτια, καλοκουρδισμένη, σφιχτοδεμένη, συγκλονιστική, ανατριχιαστική, ουσιαστική παράσταση που έχω δει.\nΣκέφτομαι εδώ και πολλές μέρες πώς να περιγράψω με λέξεις τις “Φυλακισμένες”. Θεωρώ ότι τα λόγια είναι πολύ φτωχά μπροστά σ΄αυτό το θέαμα. Πρόκειται για την πιο άρτια, καλοκουρδισμένη, σφιχτοδεμένη, συγκλονιστική, ανατριχιαστική, ουσιαστική παράσταση που έχω δει. Κατευθυνόμενη στον πρώτο όροφο του θεάτρου, νιώθω μόνο ρίγος και δέος. Βλέπω τις κρατούμενες επί σκηνής να τρίβουν δυνατά το πάτωμα, τους τοίχους και τους πάγκους γιατί…\n«όλα πρέπει να μυρίζουν καθαριότητα, οι ψυχές πρέπει να μυρίζουν καθαριότητα».\nΜόνη τους παρηγοριά το τραγούδι που θυμίζει αρμονικό μοιρολόι με τις ίδιες να μοιάζουν σαν χορό αρχαίας τραγωδίας. Έπειτα τα πάντα παίρνουν την πορεία τους με ρυθμό γοργό και καταιγιστικό. Δύο ώρες αμείωτης έντασης, αγωνίας και δεν μπορώ να πάρω τα μάτια μου από τους ηθοποιούς, δεν μπορώ να ανασάνω, δεν μπορώ να συγκρατήσω τα δάκρυα μου. Μένω αποσβολωμένη κοιτώντας τις σκηνές να περνούν σχεδόν κινηματογραφικά από μπροστά μου. Αριστοτεχνικά παράλληλες εικόνες ξεδιπλώνονται επί σκηνής. Θεέ μου!\nΠώς να ξεχάσω τη σκηνή του βιασμού και το βλέμμα της Τσαρίτο;\nΠώς να μην θυμάμαι τη μαγική σκηνή του τοκετού;\nΑνατριχιάζω με την εικόνα της αυτοκτονίας…\nΒουρκώνω με τον σπαραγμό της “κουλής” αναρχικιάς μόλις μαθαίνει το θάνατο του αδερφού της…\nΑκόμα αντηχούν στα αυτιά μου τα λόγια της συζυγοκτόνου στη Μητέρα-Hγουμένη…πως τον ξέσκισε με το μαχαίρι ένα βράδυ ενώ εκείνος καθημερινά την ξέσκιζε ψυχή τε και σώματι…\nκαι οι ηγουμένες απλά να κοιτούν, ν’ ακούν και να κηρύττουν το λόγο του Θεού…\nάραγε ” Τί είναι καλό και τί κακό;”\nΟ έμπειρος ενορχηστρωτής και εμπνευστής της παράστασης Δημήτρης Καρατζιάς έχει πετύχει το απόλυτο για μένα! Καταφέρνει να κινεί 16 ηθοποιούς σε μία τόσο μικρή σκηνή με αξιοσημείωτη μαεστρία και χειρουργική ακρίβεια. Ο κάθε ηθοποιός έχει το χώρο και το χρόνο για να ξεδιπλώσει το απαράμιλλο ταλέντο του. Σαν ακάματος εργάτης φροντίζει την παραμικρή λεπτομέρεια με αγάπη, ζήλο και επιδεξιότητα ώστε να ξετυλιχτεί το κουβάρι της ιστορίας και να βυθιστεί βαθιά το μαχαίρι ως το κόκαλο. Θεωρείται ο δημιουργός των ψυχών μέσω των ψυχολογικών διακυμάνσεων και των βαθύτερων πτυχών που δημιουργεί στα έργα του. Του αξίζουν πολλά συγχαρητήρια!\nΟ Μάνος Δημητριάδης έχει γράψει συγκλονιστική μουσική που σε κατακεραυνώνει από το πρώτο λεπτό μέχρι το τελευταίο και σου δημιουργεί ποικίλα συναισθήματα.\nΟι εξαίσιοι φωτισμοί του Βαγγέλη Μούντριχα συμβάλλουν καθοριστικά στην κλειστοφοβική, σκοτεινή ατμόσφαιρα αποτυπώνοντας όλη τη δυστυχία στα πρόσωπα των φυλακισμένων.\nΤα κοστούμια της Μάρθας Χριστοφορίδου παραπέμπουν σε κρατούμενες και είναι ομοιόμορφα και λειτουργικά.\nΤέλος θα αναφερθώ στο σκηνικό του Γιώργου Λυντζέρη. Μαύροι τοίχοι και μαύροι πάγκοι που μετακινούνται συνεχώς από τις “Φυλακισμένες” σχηματίζοντας καθολικούς σταυρούς. Είναι ο καθημερινός γολγοθάς επιβίωσης και διαβίωσής τους. Δημιουργούν τους χώρους της φυλακής… άλλοτε βλέπουμε το ιατρείο, άλλοτε τα λουτρά, άλλοτε την απομόνωση, άλλοτε τα κελιά… στους τοίχους φαίνονται τα κάγκελα της φυλακής από τους ατμοσφαιρικούς φωτισμούς. Όλα μοιάζουν μαγικά και συνάμα τόσο σκληρά και ρεαλιστικά.\nΟ 16μελής θίασος είναι ανατριχιαστικά υπέροχος. Ένα μπουκέτο ηθοποιών άρρηκτα δεμένο μεταξύ του με απόλυτη χημεία και άρτια δουλεμένο. Δυνατές, συγκλονιστικές, σπαρακτικές, καθηλωτικές ερμηνείες που με άγγιξαν, με συγκίνησαν και με παρέσυραν ολοκληρωτικά. Δεν ξεχωρίζω κάποιον, όλοι είχαν να πουν κάτι και το κατάφεραν. Ζουν το ρόλο τους, βιώνουν το μαρτύριο που τους έχει επιβληθεί. Σκηνές άλλοτε βίαιες, ζωντανές, παραστατικές και άλλοτε βαθιά φορτισμένες. Εναλλαγές συναισθημάτων με μία δραματικότητα στο έπακρον. Είναι ένα αριστούργημα τόσο σκηνοθετικά όσο και ερμηνευτικά. Σας ευχαριστώ από καρδιάς Ελένη Αλεξανδροπούλου, Ντέμη Αντωνοπούλου, Δέσποινα Αποστολίδου, Δώρα Γιαννακοπούλου, Βάσω Γρέντζελου, Χρήστο Καλμαντή, Γιάννη Καραμπέκιο, Μαρία Κατσαρού, Μυριέλλα Κουρεντή, Στέλλα Μουκαζή, Μαργαρίτα Παπαντώνη, Νίκη Πολύζου, Σοφία Ρούσου, Ευθύμη Τζώρα, Μαρία Φραγκάτου και κυρία Γιάννα Σταυράκη. Τιμή μου που βρέθηκα μαζί σας.\nΤο Vault δεν με απογοητεύει ποτέ και αποδεικνύεται διαχρονική αξία. Απόδειξη η σημερινή βραδιά. Κατά τη γνώμη μου ” Oι Φυλακισμένες” είναι η καλύτερη παράσταση που είδα φέτος και θα μείνει για πάντα χαραγμένη στη μνήμη μου. Ποιείτε τέχνη χωρίς φραγμούς και όρια με απόλυτη επιτυχία. Έχετε δώσει το μήνυμα… αρκεί εμείς να το αποδεχτούμε… Σας χειροκροτώ, σας επικροτώ και σας ευχαριστώ.\nΔυνατές, συγκλονιστικές, σπαρακτικές, καθηλωτικές ερμηνείες που με άγγιξαν, με συγκίνησαν και με παρέσυραν ολοκληρωτικά.\nΕλένη Αλεξανδροπούλου, Ντέμη Αντωνοπούλου, Δέσποινα Αποστολίδου, Δώρα Γιαννακοπούλου, Βάσω Γρέντζελου, Χρήστος Καλμαντής, Γιάννης Καραμπέκιος, Μαρία Κατσαρού, Μυριέλλα Κουρεντή, Στέλλα Μουκαζή, Μαργαρίτα Παπαντώνη, Νίκη Πολύζου, Σοφία Ρούσου, Ευθύμης Τζώρας, Μαρία Φραγκάτου και η κυρία Γιάννα Σταυράκη\nΗμέρες παραστάσεων: Τετάρτη και Πέμπτη : 21:15\nΤιμές εισητηρίων: Γενική είσοδος: 15 ευρώ\nΛέξεις Κλειδιά: Ignacio del Moral & Verónica FernándezVAULTΑΡΙΣΤΟΥΡΓΗΜΑΔΗΜΗΤΡΗΣ ΚΑΡΑΤΖΙΑΣΕΚΠΛΗΚΤΙΚΗ ΣΚΗΝΟΘΕΣΙΑΚΑΘΗΛΩΤΙΚΕΣ ΕΡΜΗΝΕΙΕΣΟΙ ΦΥΛΑΚΙΣΜΕΝΕΣ\nΕπόμενο άρθρο Η Όλγα Πολίτου πρωταγωνιστεί στην "ΕΞΟΜΟΛΟΓΗΣΗ" της Άννας Ματθαίου\nΠροηγούμενο άρθρο Είδαμε την παράσταση «Μαντάμ Σουσού» στο θέατρο «Παλλάς»


Χειροποίητο κόσμημα - βραχιόλι macrame με αβεντουρίνη και όνυχα - simplejewellery.gr\nBack Αρχική σελίδαΒραχιόλιαΠλεκτά βραχιόλια Χειροποίητο κόσμημα – βραχιόλι macrame με αβεντουρίνη και όνυχα\nΧειροποίητο κόσμημα - βραχιόλι macrame ψαροκόκαλο με όνυχα\t34,00 €\nΧειροποίητο κόσμημα - βραχιόλι macrame πλεκτό ψαροκόκαλο με χρυσόκολλα.\t38,00 €\nΧειροποίητο κόσμημα – βραχιόλι macrame με αβεντουρίνη και όνυχα\nΧειροποίητο βραχιόλι με 3 σειρές από ημιπολύτιμες πέτρες φτιαγμένο με μαύρο κορδόνι 1mm. Το βραχιόλι έχει 20 πέτρες αβεντουρίνη 10mm ταγιέ και 9 πέτρες μαύρο όνυχα ματ 10mm λείο. Το κούμπωμα είναι δεμένο και έχει 6 πέτρες όνυχα 6mm λείο. Το πλάτος του βραχιολιού είναι 3cm.\nΚωδικός προϊόντος: ΣΒ5210-14 Κατηγορία: Πλεκτά βραχιόλια\nΠράσινο(Ως γνήσιο χρώμα της φύσης, προσφέρει ψυχική και σωματική χαλάρωση, αίσθηση ασφάλειας και ηρεμίας, διευκολύνει την επικοινωνία και βελτιώνει την όραση. Οι ανοικτές αποχρώσεις του πράσινου είναι πιο ενεργειακές και ζωηρές, ενώ το πράσινο της ελιάς θυμίζει τη φύση. Συμβολίζει την ελπίδα, την ενέργεια, την ανάπτυξη. Ξεκουράζει, κατευνάζει, ηρεμεί. Ελέγχει την καρδιά και την πίεση του αίματος, εξισορροπεί το νευρικό σύστημα, απαλύνει το έλκος, θεραπεύει πονοκεφάλους, ιώσεις.)\nΌνυχας(Ενεργειακό κέντρο: καρδιά Ενισχύει την καρδιά και το νευρικό σύστημα. Λέγεται ότι απαλύνει τον πόνο των ηλιακών εγκαυμάτων. Βοηθά στη θεραπεία μολυσμένων τραυμάτων, καθώς και μυκητιάσεων ή φλεγμονών, προσφέρει αντοχή και εξισορροπεί κάθε δυσλειτουργία του οργανισμού. Προστατεύει από τα ατυχήματα και κάνει καλό στο δέρμα, τα νύχια και τα μαλλιά. Αστρολογία: Κριός, Λέων, Σκορπιός, Υδροχόος, Αιγόκερως)\nΑβεντουρίνης (Ενεργειακό κέντρο: Καρδιά Είναι ένας λίθος που φέρνει τύχη, προστασία, αφθονία, διαύγεια, ισορροπία, ευτυχία, αισιοδοξία και ευημερία. Θεωρείται πως φέρνει μεγάλη τύχη σε κάθε είδους τυχερά παιχνίδια, και γι’ αυτό οι μανιώδεις παίκτες συνηθίζουν πάντα να κρατούν μια Αβεντουρίνη κατά τη διάρκεια του παιχνιδιού. Είναι μια πέτρα που φέρνει ευεξία, ζωτικότητα, καλή διάθεση και βοηθά στη δημιουργικότητα. Βοηθά τη μεταδοτικότητα και προωθεί το ταλέντο της διδασκαλίας. Καλμάρει το θυμό και τη νευρικότητα και διαλύει τα αρνητικά συναισθήματα Αστρολογία: Κριός, Ταύρος, Δίδυμοι, Καρκίνος, Παρθένος, Ζυγός, Υδροχόος.)\nΑιγόκερως, Δίδυμοι, Ζυγός, Καρκίνος, Κριός, Λέων, Παρθένος, Σκορπιός, Ταύρος, Υδροχόος\nΔώστε πρώτος μία αξιολόγηση “Χειροποίητο κόσμημα – βραχιόλι macrame με αβεντουρίνη και όνυχα” Ακύρωση απάντησης\nΧειροποίητο κόσμημα – βραχιόλι macrame ψαροκόκαλο με αχάτη\nΧειροποίητο κόσμημα – βραχιόλι macrame με μάτι τίγρης .


Η Ισπανική Ποδοσφαιρική Ομοσπονδία θα πάρει μαθήματα οικονομικής διαχείρισης από την ΕΠΟ - Simerinos.gr\nΗ Ισπανική Ποδοσφαιρική Ομοσπονδία θα πάρει μαθήματα οικονομικής διαχείρισης από την ΕΠΟ\nΤο ισπανικό ποδόσφαιρο πέρασε μια μεγάλη οικονομική κρίση την προηγούμενη πενταετία με την ομοσπονδία της χώρας να είναι στο «χείλος» του γκρεμού. Τα χρέη βρίσκονται στα ύψη, τα έσοδα ήταν μηδαμινά, ενώ ακολούθησε και ο κοροναϊός για να βάλει ακόμη πιο δύσκολα στον Λουίς Ρουμπιάλες και τους συνεργάτες του.\nΩστόσο, η οικονομική ανάκαμψη και οι συγκρίσεις με πριν από τρία χρόνια είναι εντυπωσιακές για την ισπανική ομοσπονδία που αποτελεί παράδειγμα για ομοσπονδίες σαν την ΕΠΟ, που βρίσκεται με την πλάτη στον τοίχο από οικονομικής (και όχι μόνο) άποψης. Συγκεκριμένα, οι Ισπανοί κατάφεραν μέσα σε μια τριετία να τριπλασιάσουν το μπάτζετ τους και από τα 150.000.000 ευρώ που ήταν να εκτοξευτεί στα 406.000.000 για το 2022, σε μια απίστευτη αύξηση των εσόδων και εν μέσω πανδημίας.\nΜέσα στον τελευταίο χρόνο το μπάτζετ ανέβηκε κατά 49.000.000 ευρώ και την ίδια ώρα στην Ελλάδα η ομοσπονδία βυθίζεται στα χρέη και είναι υπό σκληρή οικονομική επιτήρηση από τις FIFA και UEFA. Στην ΕΠΟ όμως παρότι είναι σε πολύ δύσκολη θέση από οικονομικής άποψης δεν υπάρχει κάποιο πλάνο όπως υπήρχε και υπάρχει από τους Ισπανούς. Τα πάντα είναι στον… αέρα ειδικά από τη στιγμή που ανέλαβε ο Βαγγέλης Γραμμένος, ενώ έχουν βγει στη φόρα ουκ ολίγα σκάνδαλα μέσα στην ομοσπονδία. Όπως αυτό με τον Δημητρίου και τις αδειοδοτήσεις, αλλά και με τον Ιάκωβο Φιλιππούση, ο οποίος «εξαργυρώνει» γραμμάτια και ουσιαστικά διασύρει την ΕΠΟ.\nΠλέον η ισπανική ομοσπονδία έχει καταφέρει να έχει το δεύτερο μεγαλύτερο μπάτζετ πίσω από την αγγλική ομοσπονδία μόνο, ενώ το πιο σημαντικό είναι ότι δεν χρωστάει ούτε ευρώ. Η εύρυθμη λειτουργία των Ισπανών υπό την ηγεσία του Λουίς Ρουμπιάλες έχει φέρει σε ένα τέτοιο σημείο το ποδόσφαιρο της χώρας που είναι πιθανό να διεκδικήσει ακόμη και τη διεξαγωγή του Μουντιάλ του 2030! Το παράδειγμα των Ισπανών και της ανάκαμψης τους είναι ιδανικό για την ΕΠΟ και κυρίως τον τρόπο διαχείρισης των τελευταίων ετών που έχουν φέρει την ομοσπονδία να χρωστάει δεκάδες εκατομμύρια ευρώ και να είναι υπόλογος στις διεθνείς ομοσπονδίες…\nΠροηγούμενο άρθροΜητσοτάκης – Η Τουρκία συνεχίζει να απειλεί την Ελλάδα με το αδιανόητο casus belli\nΕπόμενο άρθροΤουρκία – Νέα βουτιά για τη λίρα – «Αν το θέλει ο Θεός, ο πληθωρισμός θα μειωθεί» λέει ο Ερντογάν


Τα σκυλιά μας μιλάνε! Όλα τα υπέροχα «πειραματόζωα» που συμμετείχαν στην έρευνα που έκανε το Πανεπιστήμιο Eotvos Lorand της Βουδαπέστης, ποζάρουν μπροστά από τον Μαγνητικό Τομογράφο. Σύμφωνα με την μελέτη που δημοσιεύεται στην Επιθεώρηση Science, τα σκυλιά επεξεργάζονται τις λέξεις με το αριστερό ημισφαίριο του εγκεφάλου και με το δεξί τον τονισμό, έτσι όπως κάνει και ο ανθρώπινος εγκέφαλος. (Eniko Kubinyi/Eotvos Lorand University via AP)\nΖούμε για να φωτογραφηθούμε. Πλήθος ανθρώπων έχουν συγκεντρωθεί μπροστά από το σιντριβάνι - καταρράκτη που κατασκευάστηκε στην Hangzhou της επαρχίας Zhejiang, εκεί όπου θα διεξαχθεί η σύνοδος του G20. Οι περισσότεροι έχουν το κινητό τους ψηλά για να φωτογραφήσουν, ποστάρουν και να σχολιάσουν αυτό που ελάχιστοι βρήκαν τον χρόνο και την ανοιχτή καρδιά για να απολαύσουν. REUTERS/Aly Song\nΠαχουλά, ανάλαφρα βηματάκια. Τα έχει τα παραπάνω κιλάκια του ο Αργεντίνος Cristian Palomo, αυτό όμως δεν τον εμπόδισε να γίνει επαγγελματίας χορευτής και να πάει και ένα βήμα παραπέρα. Εκείνος και η παρτενέρ του Melisa Sacchi βρήκαν πρώτοι στον Παγκόσμιο Διαγωνισμό Τάνγκο που έγινε στο Μπουένος Αϊρες και ενώ είχαν να συναγωνιστούν ζευγάρια από όλον τον κόσμο. Πράγματι, θαυμάστε πόσο σωστά «ζυγισμένο» ζευγάρι είναι, ενώ χορεύουν για κοινό και συναδέλφους. / AFP / STR - JGT / Javier Gonzαlez Toledo\nΘα μεθύσουμε. Διάλυμα για φαγητό κάνουν τα ορφανά του Διεθνούς Κέντρου για την Διάσωση Ζώων στην πόλη Ketapang της Ινδονησίας. Κάποια από τα μωρά έχουν βρεθεί περιπλανώμενα στις φυτείες του Βόρνεο, δηλητηριασμένα από τον καπνό καθώς πέρυσι οι τεράστιες φωτιές έκαψαν εκτάσεις από τροπικά δάση. Τώρα θα πρέπει να αποκτήσουν αυτοπεποίθηση μέσω του «σχολείου», για να μάθουν σύντομα να συντηρούν και να προστατεύουν τον εαυτό τους. / AFP / BAY ISMOYO /\nΓίνεται φεστιβάλ χωρίς καλλονή; Οχι βέβαια! Για το κινηματογραφικό φεστιβάλ της Βενετίας, καλεσμένη είναι η Barbara Palvin το μοντέλο από την Ουγγαρία, που διαθέτει πρόσωπο μικρού κοριτσιού και χαμόγελο που σου φτιάχνει την διάθεση. Το φεστιβάλ θα ολοκληρωθεί στις 10 Σεπτεμβρίου. EPA/ETTORE FERRARI


Εσείς θα δίνατε 800.000 δολάρια για αυτό το εντυπωσιακό SUV; – Kontasas.gr\nΗ Mercedes-AMG G63 είναι αναμφίβολα ένα από τα πιο εντυπωσιακά και πολυτελή SUV όλων των εποχών, για μερικούς ανθρώπους ωστόσο αυτό δεν είναι αρκετό. Αυτός ακριβώς είναι ο λόγος που η λαμπρή ομάδα πίσω από την εταιρεία Brabus αποφάσισε να μετατρέψει αυτό το αυτοκίνητο σε ένα απίστευτο off-road pick-up.\nΤο νέο πολυτελές pick-up ονομάζεται Brabus 800 Adventure και μπορεί κάποιος να το βρει στην επίσημη ιστοσελίδα της εταιρείας στην τιμή των 800.000 δολαρίων. Όπως καταλαβαίνετε πρόκειται για ένα αυτοκίνητο που δεν απευθύνεται σε όλους, και το πιο πιθανό είναι να υπάρχει ήδη στο γκαράζ του διάσημου Καναδού ραπερ Drake.\nTo άρθρο Εσείς θα δίνατε 800.000 δολάρια για αυτό το εντυπωσιακό SUV; δημοσιεύτηκε στο NewsIT .\nPrevious Previous post: Καιρός: Βροχές, καταιγίδες και χιόνια στα ορεινά σήμερα\nNext Next post: Μακελειό στο Ιλινόις: Νεκροί και τραυματίες σε κέντρο μπόουλινγκ – Έφηβοι οι δύο από τα θύματα


Ντοκιμαντέρ για τη Μέγκαν αποκαλύπτει γιατί χώρισε τον πρώτο σύζυγο της | freegossip.gr\nΑΡΧΙΚΗ/Blog View/Ντοκιμαντέρ για τη Μέγκαν αποκαλύπτει γιατί χώρισε τον πρώτο σύζυγο της\nΗ Δούκισσα του Σάσεξ πια και ο Ένγκελσον, είχαν παντρευτεί το 2011 στη Τζαμάικα. Το 2013,δυο χρόνια μετά προσχώρησαν σε διαζύγιο. Στο βρετανικό ντοκιμαντέρ η δημοσιογράφος Άσλεϊ Πίρσον ισχυρίζεται ότι η αιτιά διαζυγίου ήταν η καριέρα της Μέγκαν Μαρκλ: «Ήταν μαζί για 7 χρόνια και ήταν παντρεμένοι για 2 χρόνια. Είχαν πρόβλημα στον γάμο τους με την απόσταση. Όταν παντρεύτηκαν εκείνη ξεκίνησε να παίζει στο Suits κι έτσι αναγκάστηκε να πάει στο Τορόντο κι εκείνος στο Λος Άντζελες. Είναι απλό, η σχέση τους δεν κατάφερε να κρατήσει».